Up-428/05
Natisni
Opravilna št.:
Up-428/05
Datum odločitve:
30. 9. 2005
ECLI:
ECLI:SI:USRS:2005:Up.428.05
Akt:
Ustavna pritožba A. A. zoper sodbo in sklep Višjega sodišča v Kopru št. Kp 422/2004 z dne 23. 2. 2005 v zvezi s sodbo Okrajnega sodišča v Novi Gorici št. K 104/2004 z dne 1. 6. 2003
Izrek:
Ustavna pritožba A. A. zoper sodbo in sklep Višjega sodišča v Kopru št. Kp 422/2004 z dne 23. 2. 2005 v zvezi s sodbo Okrajnega sodišča v Novi Gorici št. K 104/2004 z dne 1. 6. 2003 se zavrže.
Evidenčni stavek:
Ker je bilo o pritožnikovi pritožbi odločeno posebej z drugim sklepom, pritožnik nima pravnega interesa za ustavno pritožbo zoper navedeno odločbo Višjega sodišča.
Geslo:
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
6. 5. 2005
Vrsta odločitve:
sklep
Vrsta rešitve:
zavrženje
Dokument:
US25075
Up-428/05-6
30. 9. 2005
SKLEP
Ustavno sodišče je v postopku za preizkus ustavne pritožbe A. A. iz Ž. v Ž. na seji senata dne 12. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo in sklep Višjega sodišča v Kopru št. Kp 422/2004 z dne 23. 2. 2005 v zvezi s sodbo Okrajnega sodišča v Novi Gorici št. K 104/2004 z dne 1. 6. 2003[1] se zavrže.
Obrazložitev
1. Okrajno sodišče je obdolženega Mateja Jakončiča spoznalo za krivega storitve kaznivega dejanja tatvine po prvem odstavku 211. člena Kazenskega zakonika (Uradni list RS, št. 63/94 in nasl. – v nadaljevanju KZ) in mu izreklo kazen osmih mesecev zapora. Hkrati je odločilo, da se pritožniku na podlagi četrtega odstavka v zvezi z drugim odstavkom 96. člena KZ naloži plačilo premoženjske koristi, pridobljene s kaznivim dejanjem. Višje sodišče je deloma spremenilo prvostopenjsko sodbo, tako da je obdolženemu naložilo plačilo premoženjske koristi, v ostalem pa potrdilo prvostopenjsko sodbo ter zavrglo pritožbo, ki jo je vložil obdolženčev zagovornik.
2. Pritožnik zatrjuje, da mu je Višje sodišče v Kopru kršilo pravico do pravnega sredstva iz 25. člena Ustave ter pravico do enakega varstva pravic iz 22. člena Ustave, ker ni obravnavalo njegove pritožbe.
3. Po podatkih, ki jih je Ustavnemu sodišču posredovalo Višje sodišče v Kopru, je bilo o pritožnikovi pritožbi posebej odločeno dne 4. 7. 2005. Glede na navedeno pritožnik nima pravnega interesa za ustavno pritožbo zoper navedeno sodbo in sklep Višjega sodišča v Kopru, zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena Zakona o Ustavnem sodišču (v nadaljevanju ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer
[1] Na sklepu je sicer ta datum, vendar pa gre za očitno pomoto in je pravilni datum 1. 6. 2004.